《玉堂对月》
明代·王缜

夜静北风凉，肃肃天宇净。皓月起林端，玉堂转清莹。

浮云散层起，斜汉开明镜。娟娟万里光，炯炯照方寸。

良夜不易逢，举杯以相庆。酒酣兴亦长，端坐发孤咏。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。